ddrg/super_eurlex huggingface dataset:
„22.

Yevgeniy Viktorovich PRIGOZHIN (Евгений Викторович Пригожин

Sünniaeg: 1. juuni 1961 Sünnikoht: Leningrad, endine NSVL (nüüdne Peterburi, Venemaa Föderatsioon) Kodakondsus: Venemaa Sugu: mees

Jevgeniy Viktorovich Prigozhin on vene ärimees, kellel on tihedad, sealhulgas rahalised sidemed, Wagner Groupiga, mis on Venemaal asuv juriidilise isiku õigusteta sõjaline eraettevõte. Sel moel osaleb Prigozhin Wagner Groupi tegevuses Liibüas ja toetab seda, mis ohustab riigi rahu, stabiilsust ja julgeolekut. Eelkõige on Wagner Group seotud Liibüas ÜRO Julgeolekunõukogu resolutsiooniga 1970 (2011) kehtestatud relvaembargo (mis on üle võetud otsuse (ÜVJP) 2015/1333 artikliga 1) mitmete ja korduvate rikkumistega, sealhulgas relvade tarnimine ja palgasõdurite siirmine Liibüasse Liibüa rahvusarmee toetamiseks. Wagner Group on osalenud mitmetes sõjalistes operatsioonides ÜRO toetatava rahvusliku kokkuleppe valitsuse vastu ning on aidanud kaasa Liibüa stabiilsuse ja rahumeelse protsessi kahjustamisele.
(2)

Vastavalt nimetatud muudatustele direktiivi 2014/65/EL artiklis 58 ei kohaldata positsioonidest teatamist enam kõnealuse direktiivi artikli 4 lõike 1 punkti 44 alapunktis c osutatud väärtpaberite suhtes, mis on seotud kõnealuse direktiivi I lisa C jao punktis 10 osutatud kauba või alusvaraga. Seepärast tuleks rakendusmääruses (EL) 2017/1093 (3) sätestatud rakenduslikest tehnilistest standarditest jätta välja viited nendele tuletisinstrumentide kategooriatele.
(6)

Sarnaselt on peamine aldehüüd kõigi aldehüüdide seas atseetaldehüüd. Seepärast on asjakohane kasutada aldehüüdide määramise parameetrina ainult atseetaldehüüdi. Kuna atseetaldehüüd on tasakaalus 1,1-dietoksüetaaniga, mis tähendab, et mõlemad molekulid esinevad korraga ning muunduvad teineteiseks keemiliste ja füüsikaliste tingimuste tõttu, tuleb arvestada ka atsetaalis sisalduva atseetaldehüüdi osa. Atseetaldehüüdi sisalduse mõõtmine peaks põhinema määruses (EÜ) nr 2870/2000 sätestatud standardmeetodil, kuna see on kehtestatud meetod, mida kasutatakse praegu mitme piiritusjoogi analüüsimiseks.
(3)

7. märtsil 2022. aastal teatas Indorama Ventures (Oxide & Glycols) LLC, kes on äriühinguga Indorama Ventures Oxides LLC seotud ettevõtja, et ta soovib importida liitu etüleenglükooli, ning palus komisjonil kinnitada, et ta võib kasutada temaga seotud äriühingule Indorama Ventures Oxides LLC kohaldatavat dumpinguvastast tollimaksumäära, võttes arvesse asjaolu, et teda ei lisatud rakendusmääruse (EL) 2021/1976 lisasse.
1)

Artiklisse 4 lisatakse lõige 1a: „1a. 2022. aastal ei tohi uurimislaev: a) püüda rajoonis 3M turska rohkem kui 15 tonni. Kui uurimislaeva püük ületab seda kogust, arvestatakse ülemäärane kogus maha laeva konventsiooniosalisest lipuriigile eraldatud kogusest. Kui liikmesriigile rajoonis 3M eraldatud tursakogus on ammendatud, ei anna see liikmesriik oma laevadele luba edasisteks teadusuuringuteks. Käitaja peab lõpetama käimasoleva teadustegevuse kohe, kui on püütud 15 tonni; b) püüda rajoonis 3M krevetti rohkem kui 10 tonni. Arvestades, et 2022. aastal ei ole rajoonis 3M kreveti sihtpüük lubatud, peab käitaja lõpetama käimasoleva teadustegevuse kohe, kui on püütud 10 tonni.“
(1)

24. veebruaril 2022 alanud Venemaa agressioonisõda Ukraina vastu mõjutab liidu kalandus- ja vesiviljelussektori ettevõtjaid. Venemaalt ja Ukrainast pärit kalandus- ja vesiviljelussektori põhikaupade voogude katkemine on järsult teravdanud peamiste sisendite, nagu energia ja tooraine hinnatõusu. Ukraina ja liidu vahelist kaubandust mõjutab tõsiselt ka transpordi puudumine, kuna Venemaa rünnakute tulemusena on Ukraina lennujaamad muudetud kasutamiskõlbmatuteks ja kõik kaubalaevadega seotud toimingud Ukraina sadamates on peatatud. Sellel kriisil on tõenäoliselt rasked tagajärjed Venemaalt ja Ukrainast teravilja, taimeõlide ja valge kala tarnimisele liitu, mis põhjustab peamise tooraine nappust ja tõstab oluliselt kalasööda hinda. Osa liidu kalalaevastikust on kalapüügi lõpetanud, sest sisendkulude kasvu, näiteks energia hüppelist hinnatõusu, ei ole võimalik tasakaalustada ja kalapüügi kasumlikkus on vähenenud. Toorainepuuduse ja kulude suurenemise kombineeritud mõju on tunda ka mereandide kasvatamise ja töötlemise sektoris. Kuna kulude märkimisväärne suurenemine ja kaubandushäired on põhjustanud suuri turuhäireid, tuleb tegutseda tulemuslikult ja tõhusalt.
(5)

Toiduohutusamet tegi järelduse, et kõik terviklike andmete esitamise nõuded on täidetud ja et taotleja soovitud muudatused jääkide piirnormide kohta on tarbijaohutuse seisukohalt vastuvõetavad vastavalt tarbija kokkupuute hinnangule Euroopa 27 spetsiifilise tarbijarühma kohta. Selle järelduse tegemisel võttis toiduohutusamet arvesse kõige uuemat teavet aine toksikoloogiliste omaduste kohta. Tarbijate eluaegsel kokkupuutel kõnealuse ainega kõigi sellist ainet sisaldada võivate toiduainete tarbimisel ei teki ohtu ületada aktsepteeritavat päevadoosi. Lisaks jõudis toiduohutusamet järeldusele, et akuutse standarddoosi kehtestamine ei ole vajalik, kuna kõnealuse aine puhul on ägeda mürgisuse oht väike.
(5)

Selleks et tagada määruse (EL) nr 269/2014 tõhus ja ühetaoline rakendamine ning pidades silmas üha keerukamaid sanktsioonidest kõrvalehoidmise skeeme, mis sellist rakendamist takistavad, on vajalik kehtestada loetellu kantud isikutele ja üksustele, kellel on liikmesriigi jurisdiktsiooni alla kuuluvaid varasid, kohustus teatada sellistest varadest ja teha pädeva asutusega koostööd nende teadete kontrollimisel. Samuti on asjakohane tugevdada liidu ettevõtjate teatamiskohustusi käsitlevaid sätteid, et ära hoida varade külmutamise kohustuse rikkumist ja varade külmutamisest kõrvalehoidmist. Selle kohustuse täitmata jätmine oleks varade külmutamisest kõrvale hoidmine ning selle suhtes kohaldatakse karistusi, kui tingimused selliste karistuste kohaldamiseks on riigisiseste õigusnormide ja menetluste kohaselt täidetud.
1)

A jaos („Isikud“) esitatud loetellu lisatakse järgmised kanded. Nimi Tuvastamisandmed Põhjendus Loetelusse kandmise kuupäev „323. Saleh AL-ABDULLAH (صالح عبدالله ) Sünniaeg: 1967 Sünnikoht: Safita, Tartoûs, Süüria Ametikoht: brigaadikindral Sugu: mees Saleh AL-ABDULLAH on 16. brigaadi ülem, kes on olnud alates 2020. aastast seotud Süürias tegutsevate Venemaa relvajõudude juhatusega. Varem oli ta brigaadikindral Suhail al-Hassani asetäitja Süüria armee 25. diviisis. Ta on seotud 16. brigaadi sõdurite värbamisega võitlusse Venemaa eest Ukrainas. Oma ametikohal on Saleh AL-ABDULLAH Süüria relvajõudude liige koloneli auastmes ja sellega võrdväärses või sellest kõrgemas auastmes pärast 2011. aasta maid. 21.7.2022 324. Ahmed KHALIL KHALIL (teise nimega Ahmed KHALIL) (احمد خليل خليل) Sugu: mees Ahmed KHALIL KHALIL on 2017. aastal asutatud Süüria erasektori turvaettevõtte Sanad Protection and Security Services kaasomanik; ettevõtte üle teostab Süürias järelevalvet Wagner Group ja see kaitseb aktiivselt Venemaa huve (fosfaadid, gaas ja naftaleiukohtade turvalisuse tagamine) Süürias. Loodusvarade kasutamine on Süüria režiimi jaoks sissetuleku allikas. Lisaks tegeleb nimetatud ettevõte Süüria palgasõdurite värbamisega sõjategevuseks Liibüas ja Ukrainas. Seega toetab Ahmed KHALIL KHALIL Süüria režiimi ja saab sellest kasu. 21.7.2022 325. Nasser Deeb DEEB (teise nimega Nasser Dhib, Nasser Dib, Nasser Deeb) (ناصر ديب ) Sugu: mees Nasser Deeb DEEB on 2017. aastal asutatud Süüria erasektori turvaettevõtte Sanad Protection and Security Services kaasomanik; ettevõtte üle teostab järelevalvet Wagner Group ja see kaitseb aktiivselt Venemaa huve (fosfaadid, gaas ja naftaleiukohtade turvalisuse tagamine) Süürias. Loodusvarade kasutamine on Süüria režiimi jaoks sissetuleku allikas. Lisaks on kõnealune isik koos Khodr Ali Taheriga ettevõtte Ella Services kaasomanik. Oma tegevusalast tulenevalt toetab Nasser Deeb DEEB Süüria režiimi ja saab sellest kasu. 21.7.2022 326. Issam SHAMMOUT (teise nimega Mohammed Issam Shammout, Mohamed Essam Shammout, Muhammad Issam Shammout, Muhammad Essam Shammout) (محمد عصام شموط) Sünniaeg: 1971 Sünnikoht: Damaskus, Süüria Sugu: mees Issam SHAMMOUT on lennuettevõtte Cham Wings omanik ja juhatuse esimees ning juhib ettevõtet Shammout Group, mis on tegev autotööstuses, terasetööstuses, lennunduses, ekspedeerimisteenuste valdkonnas, ehituses ning kinnisvarasektoris. Oma tegevusalast tulenevalt on Issam SHAMMOUT Süürias tegutsev juhtiv ettevõtja. 21.7.2022“
„102.

Al-Sayyad Company for Guarding and Protection Services Ltd (teise nimega „ISIS Hunters“) -الصياد لخدمات شركة الحراسة والحماية

Asutamise aeg: 2017 Peakorter: Al Suqaylabiya (Hama)

Al-Sayyad Company for Guarding and Protection Services Ltd on 2017. aastal asutatud Süüria eraturvafirma, mille üle teostab järelevalvet Wagner Group Süürias ja mis tegeleb Venemaa huvide (fosfaadid, gaas ja naftaleiukohtade turvamine) kaitsmisega. Nime „ISIS Hunters“ all tegutsev ettevõte tegeleb Süüria palgasõdurite värbamisega Liibüasse ja Ukrainasse. Seetõttu vastutab ettevõte sellise tegevuse või poliitika toetamise või elluviimise eest, mis kahjustab või ohustab Ukraina territoriaalset terviklikkust, suveräänsust ja sõltumatust või stabiilsust või julgeolekut Ukrainas.
(2)

Mitut kõnealust ainet ei ole enam heaks kiidetud või on ainete heakskiitu pikendatud vastavalt määruse (EÜ) nr 1107/2009 artiklile 20, mistõttu on need kantud komisjoni rakendusmääruse (EL) nr 540/2011 (3) lisa E osasse. Nende ainete esitamine rakendusmääruse (EL) 2015/408 lisas olevas loetelus ei ole enam asjakohane. Selguse ja läbipaistvuse huvides tuleks need asjaomasest lisast välja jätta.
(8)

Kalanduse teadus-, tehnika- ja majanduskomitee (STECF) analüüsis asjaomaste liikmesriikide esitatud tõendeid ja andis neile positiivse hinnangu. Hinnangus kinnitati, (2) et suurte kammkarpide püügi keelamine kõikidele laevastikele teatava ajavahemiku jooksul on suur samm edasi ning see vastab STECFi (3) järeldustele. STECF jõudis ka järeldusele, et varude biomassi seisukohast on tõenäoliselt kasulik pikendada püügikeeluaega La Manche’i väina idaosas 49°42′ põhjalaiusest lõuna pool, et see kestaks 15. maist kuni 15. oktoobrini. Lisaks märkis STECF, et kuigi püügikeeld ICESi 7.d ja 7.e rajooni ülejäänud piirkonnas kestab 15. maist kuni 30. septembrini ja on veidi lühem kui Baie de Seine’i püügipiirkonnas, on see meede tõenäoliselt kasulik, kuna seda kohaldatakse kõigi laevastike suhtes. Kavandatud meede tuleks seega lisada käesolevasse määrusesse.
„45.

Montassar Ben Habib Ben Bouali LTAIEF Avaliku sektori vahendite või varade omastamist käsitlev uurimine või kohtumenetlus on veel pooleli. Teave nõukogu toimikus näitab, et kohtumenetluses, millele nõukogu tugines, austati õigust kaitsele ja õigust tõhusale õiguskaitsele. Seda tõendab eelkõige asjaolu, et eeluurimiskohtunik kuulas 2011. ja 2013. aastal Montassar Ben Habib Ben Bouali LTAIEFi ära teda esindavate juristide juuresolekul.“
1)

punkti M.A.302 muudetakse järgmiselt: i) alapunkt d asendatakse järgmisega: „d) Õhusõiduki hooldusprogramm peab vastama (1) pädeva asutuse välja antud juhenditele; (2) jätkuva lennukõlblikkuse korraldamise juhenditele, i) mille on välja andnud tüübisertifikaadi, piiratud tüübisertifikaadi, täiendava tüübisertifikaadi, oluliste remonditööde projekti kinnituse või ETSO loa omanikud, projekteerimistingimustele vastavuse deklaratsiooni esitaja või määruse (EL) nr 748/2012 I lisa (osa 21) või, kui see on kohaldatav, Ib lisa (osa 21 Light) alusel välja antud muu loa omanikud; ii) mis on lisatud määruse (EL) nr 748/2012 I lisa (osa 21) punktis 21.A.90B või punktis 21.A.431B osutatud sertifitseerimistingimustele (kui see on kohaldatav); iii) mis on lisatud määruse (EL) nr 748/2012 Ib lisa (osa 21 Light) punktis 21L.A.62, 21L.A.102, 21L.A.202 või 21L.A.222 osutatud sertifitseerimistingimustele (kui see on kohaldatav);“ ii) alapunkt h asendatakse järgmisega: „h) Õhusõiduki hooldusprogramm vaadatakse kindlate ajavahemike järel läbi ja vajaduse korral tehakse selles asjakohaseid muudatusi. Läbivaatamised peavad tagama, et õhusõiduki hooldusprogramm on käitamise käigus saadud kogemustele tuginedes ja pädeva asutuse suuniseid arvestades jätkuvalt ajakohane ja põhjendatud, võttes arvesse ka uusi või muudetud hooldusjuhendeid, mille on andnud välja tüübisertifikaatide või täiendavate tüübisertifikaatide omanikud, projekteerimistingimustele vastavuse deklaratsiooni esitaja ja mis tahes muud organisatsioonid, kes avaldavad sellist teavet määruse (EL) nr 748/2012 I lisa (osa 21) või, kui see on kohaldatav, Ib lisa (osa 21 Light) alusel.“;
Lisaks on ta seotud oma isa Viktor Yanukovychiga, kes vastutab sellise tegevuse või poliitika toetamise või elluviimise eest, mis ohustab Ukraina territoriaalset terviklikkust, suveräänsust ja sõltumatust, samuti Ukraina stabiilsust ja julgeolekut.

Seetõttu vastutab Oleksandr Yanukovych Ukraina territoriaalset terviklikkust, suveräänsust ja sõltumatust kahjustava või ohustava tegevuse või poliitika toetamise või elluviimise eest ning ta on teinud tehinguid Ukraina Donbassi piirkonna separatistlike rühmitustega.

Oleksandr Yanukovych on ärimees ning Ukraina endise presidendi Viktor Yanukovychi poeg. Viktor Yanukovychi presidendiametiaja jooksul ja tänu isiklikele sidemetele oma isa lähikonda kuuluvate inimestega kogunes tal hulgaliselt ärihuve ja ta kogus suure vara. Ta jätkab endiselt äritegevust separatistlike rühmituste kontrolli all olevas Donbassi piirkonnas, eelkõige energeetika-, söe-, ehitus-, pangandus- ja kinnisvarasektoris. Eriti tänu tihedatele sidemetele venemeelsete separatistidega omandas ta „Donetski Rahvavabariigis“ ja „Luganski Rahvavabariigis“ olulised majanduslikud varad, muu hulgas energeetika-, söe- ja kinnisvarasektoris. „Donetski Rahvavabariigis“ kaitses tema kinnisvaraprojekte separatistlik Oploti pataljon (loetellu kantud alates 2015. aasta veebruarist).

210.

Viktor Fedorovych YANUKOVYCH (Вiктор Федорович Янукович)

Sugu: mees Sünniaeg: 9.7.1950 Sünnikoht: Yenakiyeve, Donetski oblast (endine Ukraina NSV, praegune Ukraina) Kodakondsus: Ukraina Amet: Ukraina endine president, oligarh

Aastatel 2010–2014 oli Viktor Yanukovych Ukraina president. Ametis olles järgis ta venemeelset poliitikat. Ukraina kohus mõistis Viktor Yanukovychi süüdi riigireetmises selle eest, et ta kutsus Venemaa Föderatsiooni Ukrainasse tungima. Pärast võimult kukutamist asus ta elama Venemaale, kust ta jätkas tegevust Ukraina destabiliseerimiseks. Ta aitas kaasa Venemaa sõjalisele sekkumisele Ukrainas, kutsudes Venemaa Föderatsiooni presidenti üles saatma 2014. aasta märtsis Venemaa väed Ukrainasse. Viktor Yanukovych toetas okupeeritud Krimmis avalikus teenistuses töötavaid venemeelseid poliitikuid. 2021. aastal algatati Ukrainas uus kohtueelne menetlus, mille kohaselt on Viktor Yanukovych koos kahe endise kaitseministriga tahtlikult vähendanud Ukraina kaitsevõimet, eelkõige Krimmi Autonoomses Vabariigis. Ta peab end Ukraina seaduslikuks presidendiks ja on oma avalikes sõnavõttudes väljendanud pidevalt venemeelset seisukohta. Erinevate allikate kohaselt osales Viktor Yanukovych Ukraina vastu suunatud provotseerimata ebaseadusliku sõjalise agressiooni esimestes etappides Venemaa erioperatsioonis, mille eesmärk oli asendada Ukraina president temaga. Lisaks on Tšetšeenia Vabariigi president Ramzan Kadyrov palunud Ukraina presidendil anda kõik oma volitused üle Viktor Yanukovychile. Seega on Viktor Yanukovych vastutav sellise tegevuse või poliitika toetamise või elluviimise eest, mis ohustab Ukraina territoriaalset terviklikkust, suveräänsust ja sõltumatust, samuti riigi stabiilsust ja julgeolekut.
KOMISJONI MÄÄRUS (EL) 2022/1424,

18. august 2022,

millega Portugali lipu all sõitvatele laevadele kehtestatakse suursilm-tuuni püügi keeld Atlandi ookeanil

EUROOPA KOMISJON,

võttes arvesse Euroopa Liidu toimimise lepingut,

võttes arvesse nõukogu 20. novembri 2009. aasta määrust (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,

ning arvestades järgmist:

Nõukogu määrusega (EL) 2022/109 (2) on kehtestatud kvoodid 2022. aastaks.

Komisjonile esitatud teabe kohaselt on suursilm-tuuni varu püük Atlandi ookeanil Portugali lipu all sõitvate või Portugalis registreeritud laevade puhul ammendanud 2022. aastaks eraldatud kvoodi.

Seepärast on vaja keelata nimetatud kalavaru teatav püük,

ON VASTU VÕTNUD KÄESOLEVA MÄÄRUSE:

Artikkel 2

Keelud

Portugali lipu all sõitvatel või Portugalis registreeritud laevadel on keelatud püüda artiklis 1 nimetatud kalavaru alates lisas esitatud kuupäevast. Kõnealustel laevadel on keelatud pardal hoida, ümber paigutada, ümber laadida või lossida sellist püütud kalavaru pärast nimetatud kuupäeva.
(4)

Määruse (EL) nr 1308/2013 artiklite 219–221 kohaste põllumajandusturge toetavate erakorraliste meetmete eesmärk on lahendada konkreetseid turuprobleeme või -häireid. Need erakorralised meetmed võivad väljenduda mõjutatud sektoritele mõeldud liidu erakorralise ja ajutise rahalise toetuse vormis. Praegused eeskirjad ei võimalda liikmesriikidel sellise toetuse ettemakseid teha. Kogemused näitavad siiski, et erakorralised turutoetusmeetmed peavad jõustuma viivitamata, et vältida turuolukorra pöördumatut halvenemist. Seepärast on asjakohane lubada liikmesriikidel teha kõnealustest erakorralistest turutoetusmeetmetest toetuse saajatele ettemakseid vastavalt määruse (EL) 2021/2116 artikli 44 lõikes 5 sätestatud eritingimustele.
q)

lisatakse järgmine selgitav märkus: „(h) ÜRO eeskirja nr 90 kohaldatakse järgmiste toodete turul kättesaadavaks tegemise või kasutuselevõtu suhtes: a) uued piduri asendushõõrdkatete komplektid järgmistele sõidukikategooriatele: i) M1-kategooria sõidukid täismassiga kuni 3,5 tonni, M2-kategooria sõidukid täismassiga kuni 3,5 tonni, N1-, O1- ja O2-kategooria sõidukid, millele on pärast 7. aprilli 1998 antud sõiduki tüübikinnitus ÜRO eeskirja nr 13 või nr 13-H kohaselt; ii) M1-kategooria sõidukid täismassiga üle 3,5 tonni, M2-kategooria sõidukid täismassiga üle 3,5 tonni, M3-, N2-, N3-, O3- ja O4-kategooria sõidukid, millele on pärast 1. novembrit 2014 antud sõiduki tüübikinnitus ÜRO eeskirja nr 13 või nr 13-H kohaselt; b) uued asenduspidurikettad ja -trumlid järgmistele sõidukikategooriatele: i) M1- ja N1-kategooria sõidukid, millele on pärast 1. novembrit 2016 antud sõiduki tüübikinnitus ÜRO eeskirja nr 13 või nr 13-H kohaselt; ii) O1- ja O2-kategooria sõidukid, millele on pärast 1. novembrit 2016 antud sõiduki tüübikinnitus ÜRO eeskirja nr 13 kohaselt; c) uued asenduspidurikettad M2-, M3-, N2-, N3-, O3- ja O4-kategooria sõidukitele, millele on pärast 1. novembrit 2014 antud sõiduki tüübikinnitus ÜRO eeskirja nr 13 kohaselt; d) uued asenduspiduritrumlid M2-, M3-, N2-, N3-, O3- ja O4-kategooria sõidukitele, millele on pärast 1. novembrit 2016 antud sõiduki tüübikinnitus ÜRO eeskirja nr 13 kohaselt.“
(4)

7. jaanuaril 2020 avaldas toiduohutusamet teadusliku aruande, milles hinnati inimeste lühiajalist kokkupuudet Δ9-THCga, (5) võttes arvesse soovituse (EL) 2016/2115 alusel saadud andmeid selle aine esinemise kohta. Teatavates lühiajaliste kokkupuudete hinnangutes märgiti akuutse standarddoosi (1 μg kehamassi kg kohta) ületamist. Kuigi liidus on eeldatud, et kokkupuutehinnangutes hinnatakse lühiajalist kokkupuudet Δ9-THCga suuremaks kui see on, võib Δ9-THCga kokkupuute praegune tase siiski põhjustada terviseprobleeme.
98L

Muudatust „Edasilükkunud tulumaks, mis on seotud ühest tehingust tulenevate varade ja kohustistega“ rakendav üksus peab varaseima esitatud võrdlusperioodi alguses samuti a) kajastama edasilükkunud tulumaksu vara ulatuses, mis vastab tulevikus tõenäoliselt teenitavale maksustatavale kasumile, mille suhtes saab seda mahaarvatavat ajutist erinevust kasutada, ja edasilükkunud tulumaksu kohustise kõigi mahaarvatavate ja maksustatavate ajutiste erinevuste puhul, mis on seotud: i) kasutamisõiguse esemeks olev vara ja rendikohustistega ning ii) b) eemaldamis-, taastamis- ja sarnaste kohustistega ning vastavate summadega, mis on kajastatud seotud vara soetusmaksumuse osana, ning b) kajastama muudatuste esmasest rakendamisest tuleneva kumulatiivse mõju jaotamata kasumi (või vajaduse korral omakapitali mõne muu komponendi) algsaldo korrigeerimisena selle kuupäeva seisuga.
(4)

Määruses (EL) nr 231/2012 on sätestatud, et etüleenoksiidi ei tohi kasutada toidu lisaainetes steriliseerimiseks. Siiski ei ole kõigi toidu lisaainete puhul kehtestatud etüleenoksiidi sisalduse kvantifitseeritud piirnormi. Kõnealuse määruse kohaselt on etüleenoksiidi piirnorm kuni 0,2 mg/kg kehtestatud ainult nende toidu lisaainete puhul, mille tootmisel etüleenoksiidi kasutatakse. See piirnorm kehtestati esimest korda komisjoni direktiiviga 2003/95/EÜ, (7) mis põhines toidu teaduskomitee 6. mai 2002. aasta arvamusel, (8) milles järeldati, et kuigi etüleenoksiidi hinnanguline tarbitav kogus neist vähestest toidu lisaainetest, mille tootmisel seda kasutatakse, on väga väike, peaks toidust saadav tarbitav kogus olema võimalikult väike, kuna etüleenoksiid on nii genotoksiline kui ka kantserogeenne.
(7)

Rakendusmäärusega (EL) 2022/363 (6) muudeti rakendusmäärust (EL) 2021/405 ja kanti Araabia Ühendemiraadid ekslikult rakendusmääruse (EL) 2021/405 IX lisasse seoses vesiviljelustoodetega, kuigi kõnealune kolmas riik ei olnud esitanud vesiviljelustoodete puhul jääkide seire kava. Seepärast on asjakohane parandada Araabia Ühendemiraatide kannet selliste kolmandate riikide või nende piirkondade loetelus, kust on lubatud liitu tuua teatavaid kalandustooteid, mis on esitatud rakendusmääruse (EL) 2021/405 IX lisas, et kajastada asjaolu, et heakskiit hõlmab ainult loodusest püütud saaki. Araabia Ühendemiraate on sellest teavitatud.
(2)

Ameerika Ühendriikides asuv äriühing AK Steel Corporation („taotleja“), mille TARICi (3) lisakood on C044 ja mille elektrotehnilisest räniterasest suundorienteeritud struktuuriga lehtvaltstoodete ekspordi suhtes liitu kohaldatakse 22 % suurust väärtuselist dumpinguvastast tollimaksu, teatas komisjonile 7. juulil 2021, et ta on muutnud oma nime, mis on nüüd Cleveland-Cliffs Steel Corporation (asukohaga Ohio, Ameerika Ühendriigid).
(9)

Kooskõlas määruse (EL) 2015/2283 artikliga 11 võttis toiduohutusamet 28. veebruaril 2022 vastu teadusliku arvamuse „Safety of the extension of use of galacto-oligosaccharides as a novel food in food for special medical purposes pursuant to Regulation (EU) 2015/2283“ (8) („Galaktooligosahhariidide kui määruse (EL) 2015/2283 kohase uuendtoidu kasutuse laiendamise ohutus meditsiinilisel näidustusel kasutamiseks ettenähtud toidule“).
(4)

Teatavate toiduainete puhul on ohratoksiin A piirnormid juba kehtestatud määrusega (EÜ) nr 1881/2006. Võttes arvesse, et ohratoksiin A-d on leitud toidus, millele ei ole veel piirnormi kehtestatud ja mis suurendab inimeste ohratoksiin A saadavust, on asjakohane kehtestada piirnorm ka selliste toitude jaoks nagu kuivatatud puuviljad, v.a rosinad, teatavad lagritsatooted, kuivatatud maitsetaimed, teatavad taimeteede koostisosad, teatavad õliseemned, pistaatsiapähklid ja kakaopulber. Kuigi ohratoksiin A esinemist linnastes ja mittealkohoolsetes linnasejookides ning kuivatatud datlites ja datlisiirupis on vaja täiendavalt selgitada, on asjakohane juba kehtestada ohratoksiin A piirnorm mittealkohoolsete linnasejookide ja datlisiirupi jaoks. Võttes ka arvesse kättesaadavaid andmeid ohratoksiin A esinemise kohta, on asjakohane vähendada ohratoksiin A kehtivaid piirnorme teatavates toiduainetes nagu pagaritooted, rosinad, röstitud kohv ja lahustuv kohv. Lisaks on teatavates vürtsides ohratoksiin A sisaldust käsitlevaid kehtivaid sätteid laiendatud kõigile vürtsidele. Juustu ja singi puhul on enne piirnormide kehtestamist asjakohane teha täiendavat seiret ohratoksiin A sisalduse kohta.
(1)

Komisjoni rakendusmääruse (EL) nr 540/2011 (2) lisa A osas on esitatud toimeained, mida käsitatakse määruse (EÜ) nr 1107/2009 alusel heaks kiidetuna, selle lisa B osas aga toimeained, mis on määruse (EÜ) nr 1107/2009 alusel heaks kiidetud, ja E osas toimeained, mis on kiidetud määruse (EÜ) nr 1107/2009 alusel heaks kui asendamisele kuuluvad ained.